Temeljem članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 36/09, 125/08, 36/09, 150/11, 144/12, 123/17, 98/19, 144/20) i članka 32. stavka 1. točka 1. Statuta Grada Vukovara („Službeni vjesnik“ Grada Vukovara broj: 4/09; 7/11; 4/12; 7/13; 7/15; 1/18; 2/18 – pročišćeni tekst, 7/19 – Odluka Ustavnog suda RH, 3/20 i 3/21), Gradsko vijeće Grada Vukovara, na -. sjednici, održanoj . 2022 ., donosi

**STATUTARNU ODLUKU**

**O IZMJENAMA STATUTA GRADA VUKOVARA**

Članak 1.

U Statutu Grada Vukovara („Službeni vjesnik“ Grada Vukovara broj: 4/09; 7/11; 4/12; 7/13; 7/15; 1/18; 2/18 – pročišćeni tekst, 7/19 – Odluka Ustavnog suda RH, 3/20 i 3/21), članak 61. mijenja se i glasi:

Grad Vukovar u skladu s mogućnostima financijski pomaže rad kulturnih i drugih udruga
koje osnivaju pripadnici nacionalnih manjina, radi očuvanja nacionalnog i kulturnog identiteta.

Članak 2.

Članak 61.a briše se.

Članak 3.

U članku 62. stavak 1. briše se.

 Dosadašnji stavak 2. postaje stavak 1.

Članak 4.

Članak 111. briše se.

Članak. 5.

Ovom statutarnom odlukom stavlja se izvan snage Statutarna odluka o ostvarivanju ravnopravne službene uporabe jezika i pisma srpske nacionalne manjine na području Grada Vukovara („Službeni vjesnik“ Grada Vukovara br. 7/15, 7/19 – Odluka Ustavnog suda RH ) .

Članak 6.

Statutarna odluka o izmjenama Statuta Grada Vukovara stupa na snagu osmi dan od objave u „Službenom vjesniku“ Grada Vukovara.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

GRADSKO VIJEĆE

KLASA:

URBROJ: 2196-01-01-22-

Vukovar, prosinca 2022.

Predsjednik Gradskog vijeća

Željko Sabo, teolog